
RAPORT DE SPECIALITATE
privind aprobarea Proiectului de hotărâre privind aprobarea cofinanțării investițiilor din „Proiectul regional de dezvoltare a infrastructurii de apă și apă uzată pentru aria de operare a Operatorului Regional în județele Călăraşi și Ialomița, în perioada 2014-2020”, aferente Comunei Șoldanu, Județul Călărași

Subsemnata, Angela-Camelia BUȘTĂ, inspector în cadrul Compartimentului financiar-contabil al Aparatului de specialitate al Primarului Comunei Șoldanu, vă supun atenţiei următoarele:
Văzând:
· Proiectul de hotărâre înregistrat în Registrul pentru evidența proiectelor de hotărâri ale Consiliului Local al Comunei Șoldanu cu nr. 16 din 17.03.2022, privind aprobarea cofinanțării investițiilor din „Proiectul regional de dezvoltare a infrastructurii de apă și apă uzată pentru aria de operare a Operatorului Regional în județele Călăraşi și Ialomița, în perioada 2014-2020”, aferente Comunei Șoldanu, Județul Călărași;
· Referatul de aprobare înregistrat cu nr. 1795 din 23.03.2022, elaborat de Iulian GEAMBAȘU, Primarul Comunei Șoldanu, inițiatorul proiectului de hotărâre, înregistrat în Registrul pentru evidența proiectelor de hotărâri ale Consiliului Local al Comunei Șoldanu cu nr. 16 din 17.03.2022;
· Adresa nr. 346 din 15.03.2022 a ECOAQUA S.A. Călărași, înregistrată la Primăria Comunei Șoldanu cu nr. 1593 din 16.03.2022;
· Hotărârea Consiliului local al comunei Șoldanu nr. 24/26.04.2013 privind aprobarea aderării Consiliului Local Şoldanu, la Asociația de Dezvoltare Intercomunitară ECOAQUA Călăraşi;
· Hotărârea Consiliului Local nr. 31/2015 privind aprobarea Contractului de delegare de gestiune a serviciilor publice de alimentare cu apă şi de canalizare, ale comunei Şoldanu, județul Călăraşi;
· Studiul de fezabilitate pentru „Proiectul regional de dezvoltare a infrastructurii de apă și apă uzată pentru aria de operare a Operatorului Regional în județele Călăraşi și Ialomița, în perioada 2014- 2020”, întocmit de asocierea ROMAIR CONSULTING S.R.L. & COMPLEX DESIGN S.R.L. & CIRRUS PROJECT S.R.L.;
· Hotărârea AGA a Asociației de Dezvoltare Intercomunitară ECOAQUA nr. 5/10.03.2022 privind aprobarea Studiului de Fezabilitate pentru „Proiectul regional de dezvoltare a infrastructurii de apă și apă uzată pentru aria de operare a Operatorului Regional în județele Călărași și Ialomița, în perioada 2014-2020”, și a indicatorilor tehnico-economici ai proiectului.
Analizând prevederile:
· art. 44 alin. (1) din Legea nr. 273/2006 privind finanțele publice locale, cu modificările şi completările ulterioare;
· Legii serviciilor comunitare de utilități publice nr. 51/b) 2006, republicată;
· art. 12 alin. (1), lit. c) din Legea serviciului de alimentare cu apă şi de canalizare nr. 241/2006, republicată;
· Ordonanței de urgență a Guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare;
· Ordonanței de urgență a Guvernului nr. 64/2009 privind gestionarea financiară a instrumentelor structurale şi utilizarea acestora pentru obiectivul convergență, cu modificările şi completările ulterioare;
· Hotărârii Guvernului nr. 93/2016 pentru aprobarea Normelor metodologice de aplicare a prevederilor Ordonanței de urgenta a Guvernului nr. 40/2015 privind gestionarea financiara a fondurilor europene pentru perioada de programare 2014-2020, cu modificările și completările ulterioare;
· Hotărârii Guvernului nr. 399/2015 privind regulile de eligibilitate a cheltuielilor efectuate în cadrul operațiunilor finanțate prin Fondul european de dezvoltare regională, Fondul social european şi Fondul de coeziune 2014-2020, cu modificările și completările ulterioare;
· Prevederile Hotărârii Guvernului nr. 218/2012 pentru aprobarea Normelor metodologice de aplicarea prevederilor Ordonanței de Urgenţă a Guvernului nr. 64/2009 privind gestionarea financiară a instrumentelor structurale şi utilizarea acestora pentru obiectivul convergență, cu modificările şi completările ulterioare;
· Ghidului Solicitantului - Programul Operațional Infrastructură Mare 2014-2020, Axa prioritară 3. Dezvoltarea infrastructurii de mediu în condiții de management eficient al resurselor, Obiectivul Specific 3.2. Creșterea nivelului de colectare și epurare a apelor uzate urbane, precum și a gradului de asigurare a alimentării cu apă potabilă a populației;
· art. 129 alin (1), alin. (2), lit. b), coroborate cu prevederile alin. (4) lit. d) din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare.
Luând act de respectarea:
· prevederilor art. 9 pct. 3 din Carta europeană a autonomiei locale, adoptată la Strasbourg la 15 octombrie 1985 şi ratificată prin Legea nr. 199/1997;
· prevederilor art. 121 alin. (1) și (2) din Constituția României, republicată, aprobată prin Legea de revizuire a Constituției României nr. 429/2003;
· prevederilor art. 7 alin. (2) din Codul civil al României, aprobat prin Legea nr. 287/2009, republicată, modificată și completată;
· prevederilor art. 211 din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare; 
· prevederile art. 3 alin. (2), art. 31, art. 40-40 și art. 80-83 din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare.
Față de elementele de drept și de fapt prezentate, 
În temeiul Ordonanței de urgență a Guvernului nr. 57/2019 privind Codul Administrativ, cu modificările și completările ulterioare:
· art. 136 alin. (1) - proiectele de hotărâri pot fi inițiate de primar, de consilierii locali sau de cetățeni. Elaborarea proiectelor se face de cei care le propun, cu sprijinul secretarului general al unității/subdiviziunii administrativ-teritoriale și al compartimentelor de resort din cadrul aparatului de specialitate al primarului;
· art. 139 alin. (1) - în exercitarea atribuțiilor ce îi revin, consiliul local adoptă hotărâri, cu majoritate absolută sau simplă, după caz;
· art. 196 alin. (1) lit.a) - în exercitarea atribuțiilor ce le revin, autoritățile administrației publice locale adoptă sau emit, după caz, acte administrative cu caracter normativ sau individual, după cum urmează: consiliul local și consiliul județean adoptă hotărâri,
s-a iniţiat Proiectul de hotărâre privind aprobarea cofinanțării investițiilor din „Proiectul regional de dezvoltare a infrastructurii de apă și apă uzată pentru aria de operare a Operatorului Regional în județele Călăraşi și Ialomița, în perioada 2014-2020”, aferente Comunei Șoldanu, Județul Călărași.
Considerând proiectul de hotărâre elaborat ca fiind legal şi oportun, pe cale de consecinţă propun Consiliului Local al Comunei Șoldanu aprobarea acestuia în forma prezentată.   
Inspector,
Angela-Camelia BUȘTĂ
